TINKLININKAI PAMINĖJO PAGĖGIŲ MENO IR SPORTO MOKYKLOS

15 METŲ SUKAKTĮ

Pagėgių savivaldybės meno ir sporto mokykla tęsia sportinių renginių ciklą, skirtą mokyklos 15 metų sukakčiai paminėti. Kovo mėnesį įvyko du futbolo bei vienas krepšinio turnyras. Balandžio mėnesį mokyklos sukaktį minėjo tinklininkai.

Mokyklos sporto skyriuje tinklinio sporto šaka buvo įkurta nuo pat mokyklos įsteigimo pradžios – 2001 m. Trejus metus jaunuosius tinklininkus treniravo mokytojas Stanislovas Balčėnas. Vėliau ši sporto šaka buvo panaikinta, o 2006 m. vėl įsteigta. Nuo tada iki dabar tinklinio treneriu dirba mokytojas Antanas Musvydas – talentingas, darbštus ir be galo savo darbą mylintis pedagogas. Tikriausiai todėl ir tinklinį mylinčių vaikų Pagėgių krašte netrūksta.

Balandžio 8 dieną Pagėgių A.Mackaus gimnazijos sporto salėje vyko merginų tinklinio turnyras, į kurį susirinko 5 komandos iš Palangos sporto mokyklos, Tauragės sporto mokyklos, Šilalės rajono Pajūrio Stanislovo Biržiškio gimnazijos bei Pagėgių savivaldybės meno ir sporto mokyklos (2 komandos).

Po įnirtingų kovų, penktąją vietą iškovojo Šilalės rajono Stanislovo Biržiškio gimnazijos merginų komanda  ,  ketvirtąją - Pagėgių MSM antroji komanda , trečiąją - Tauragės sporto mokyklos komanda , antrąją - Pagėgių MSM pirmoji komanda , pirmąją - Palangos sporto mokyklos komanda.

Mokyklos direktorė Evelina Norkienė komandas apdovanojo mokyklos įsteigtomis taurėmis bei diplomais, žaidėjas – medaliais bei padėkos raštais . Pagėgių VŠĮ ,,Sportas ir turizmas’’ skirtomis taurėmis buvo apdovanotos geriausios žaidėjos - Tauragės sporto mokyklos žaidėja Gineta Turauskaitė , Palangos sporto mokyklos žaidėja Indrė Anusaitė, Pagėgių MSM pirmos komandos žaidėja Armida Čepukaitė.

Balandžio 15 dieną toje pačioje salėje vyko vaikinų tinklinio turnyras. I turnyrą susirinko keturios komandos. Jos žaidė iki 3 laimėtų setų. Po įtemptų kovų, ketvirtą vietą iškovojo Palangos sporto centro vaikinų komanda, trečiąją - Pajūrio Stanislovo Biržiškio gimnazijos komanda, antrąją - Pagėgių meno ir sporto mokyklos vaikinai, pirmąją - esant rezultatui trys , dviem setais laimėjo Tauragės sporto mokyklos vaikinai. Komandos buvo apdovanotos mokyklos įsteigtomis taurėmis bei diplomais, žaidėjai – medaliais bei padėkos raštais. Geriausi turnyro žaidėjai : Pajūrio komandos- Mažrimas Simonas, Tauragės - Rokas Vaišnoras, Pagėgių-

Algirdas Šveikauskas.

Abu turnyrus organizavo Pagėgių meno ir sporto mokyklos tinklinio treneris Antanas Musvydas.

Pagėgių meno ir sporto mokyklos informacija